Document ID: 32004D0733

SKLEP POLITIČNEGA IN VARNOSTNEGA ODBORA BiH/2/2004
z dne 24. septembra 2004
o imenovanju poveljnika operacije EU za vojaško operacijo Evropske unije v Bosni in Hercegovini
(2004/733/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti odstavka 3 člena 25 Pogodbe,
ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6 Skupnega ukrepa,
ob upoštevanju naslednjega:
(1)
Po členu 2 Skupnega ukrepa 2004/570/SZVP je bil admiral Rainer FEIST, namestnik vrhovnega poveljnika zavezniških sil v Evropi (DSACEUR), imenovan na mesto poveljnika operacije EU za vojaško operacijo Evropske Unije v Bosni in Hercegovini.
(2)
NATO je sklenil imenovati generala sira Johna REITHA za namestnika vrhovnega poveljnika zavezniških sil v Evropi (DSACEUR), namesto admirala Rainerja FEISTA. General sir John REITH prične z opravljanjem dolžnosti 30. septembra 2004.
(3)
Po členu 6 Skupnega ukrepa 2004/570/SZVP je Svet pooblastil Politični in varnostni odbor (PVO) za sprejemanje nadaljnjih odločitev o imenovanju poveljnika operacije EU.
(4)
V skladu s členom 6 Protokola o položaju Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju odločb in ukrepov Evropske unije z obrambnim značajem.
(5)
Evropski svet je 12. in 13. decembra 2002 v Kopenhagnu sprejel deklaracijo, da se ureditev „Berlin plus“ in njeno izvajanje uporablja le za tiste države članice EU, ki so tudi članice Nata ali „partnerstva za mir“, na podlagi katerega so sklenile dvostranske sporazume o varnosti z Natom -
SPREJEL NASLEDNJI SKLEP:
Člen 1
General sir John REITH je imenovan za poveljnika operacije EU za vojaško operacijo Evropske unije v Bosni in Hercegovini.
Člen 2
Ta sklep začne veljati 30. septembra 2004.
V Bruslju, 24. septembra 2004

Labels: 18
9
5
15